Česys Grenda

Česys Grenda (g. 1931 m. lapkričio 9 d. Klūsuose, Kaišiadorių apskritis) – Lietuvos kalbininkas, pedagogas.

Biografija 
1957 m. baigė Vilniaus universitetą. 1969 m. Vilniaus universitete apgynė disertaciją „Veiksmažodžių junginiai su bendratimi dabartinėje lietuvių literatūrinėje kalboje“, humanitarinių mokslų daktaras. Nuo 1964 m. Šiaulių pedagoginio instituto (nuo 1997 m. Šiaulių universitetas) dėstytojas, nuo 1971 m. docentas. 1968–1971, 1982–1987 ir 1994-1996 m. Lietuvių kalbos ir literatūros katedros vedėjas.

Tyrinėja lietuvių kalbos sintaksę, akcentologiją, vietovardžių kilmę. Paskelbė per 70 publikacijų respublikos ir Šiaulių miesto spaudoje.

Bibliografija 
 Akcentologijos paskaitos, 1977 m.,
 Lietuvių kalbos sintaksė, bendraautoris Vytautas Sirtautas, Vilnius, Mokslas, 1988 m.,
 Rinktinai kalbotyros straipsniai, bendraautoriai Vytautas Sirtautas, Regina Petkevičienė, 2001 m.

Šaltiniai 

Lietuvos kalbininkai
Šiaulių pedagogai
akcentologai